CELEX: 62009CN0351
Language: sk
Date: 2009-08-28 00:00:00
Title: Vec C-351/09: Žaloba podaná 28. augusta 2009 — Komisia Európskych spoločenstiev/Maltská republika

7.11.2009   
            
            
               SK
            
            
               Úradný vestník Európskej únie
            
            
               C 267/45
            
         Žaloba podaná 28. augusta 2009 — Komisia Európskych spoločenstiev/Maltská republika
   (Vec C-351/09)
   2009/C 267/77
   Jazyk konania: angličtina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: S. Pardo Quintillán, K. Xuereb, splnomocnení zástupcovia)
   
      Žalovaná: Maltská republika
   
      Návrhy žalobkyne
   
   Žalobkyňa navrhuje, aby Súdny dvor:
   
               —
            
            
               určil, že Maltská republika si tým, že
               
                           a)
                        
                        
                           nezabezpečila vytvorenie programov pre monitorovanie stavu povrchových vôd a ich spustenie v praxi podľa prvých dvoch odsekov článku 8 smernice 2000/60/ES (1);
                        
                     
                           b)
                        
                        
                           nesplnila povinnosť predložiť súhrnné správy o programoch pre monitorovanie stavu vnútrozemských vôd v súlade s článkom 15 ods. 2 uvedenej smernice;
                        
                     nesplnila povinnosti, ktoré jej vyplývajú z článkov 8 a 15 uvedenej smernice.
            
         
               —
            
            
               zaviazal Maltskú republiku na náhradu trov konania.
            
         
      Žalobné dôvody a hlavné tvrdenia
   
   Podľa článku 15 ods. 2 smernice bol posledným dňom na predloženie súhrnných správ o monitorovacích programoch 22. marec 2007. Okrem toho, povinnosť predložiť súhrnnú správu o programoch pre monitorovanie stavu vnútrozemských vôd je nezávislá od povinnosti predložiť prvý plán manažmentu povodia. Až doposiaľ nebola súhrnná správa o programoch pre monitorovanie stavu vnútrozemských povrchových vôd pripravená. Na základe toho sa Komisia domnieva, že Maltská republika si nesplnila povinnosti, ktoré jej vyplývajú z článku 15 ods. 2 smernice.
   Navyše, na základe vyššie uvedených informácií, ktoré poskytla Maltská republika a na základe nedostatočných informácií týkajúcich sa súhrnnej správy o programoch pre monitorovanie stavu vnútrozemských povrchových vôd, ktorú mala Maltská republika zabezpečiť, Komisia zastáva názor, že Maltská republika doposiaľ nevytvorila programy pre monitorovanie vnútrozemských povrchových vôd a nezaviedla ich do praxe v súlade s prvými dvoma odsekmi článku 8 smernice. Tieto programy majú zásadný význam pre vytvorenie koherentného a komplexného prehľadu o stave vody v každom správnom území povodia (2).
   
      (1)  Smernica 2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, s. 1; Mim. vyd. 15/005, s. 275).
   
      (2)  Článok 8 ods. 1 smernice 2000/60/ES.